open-index/open-wikipedia-markdown huggingface dataset:
Roggebaai

**Roggebaai** is dié deel van die middestad van Kaapstad tussen die Jan van Riebeeck-standbeeld en die Duncan-dok. Dit sluit in die gebied aan weerskante van die Heerengracht en rondom Strandstraat, Waterkantstraat, Jettystraat, Seestraat, Wharfstraat, Dockstraat met Roggebaaiplein en Tulbaghplein as kern.

## Geskiedenis 
Die seefront van Kaapstad het die afgelope eeu groot verandering ondergaan. Oorspronklik was die kuslyn by die huidige Waterkantstraat en Strandstraat, Kaapstad en die seewater het tot teen die noordelike bastion van die Kasteel gespoel. Onder andere weens hewige storms en veral die storm van 1722 en die bou van hawehoofde en kaaie het Roggebaai begin toeslik en het die kuslyn stadig noordwaarts geskuif. Tot 1920 was Roggebaai gekenmerk deur Maleier-vissermanne, 'n vismark, visserskuite, pondokke, vis wat gedroog word, nette wat lê en droog, kroeë en selfs twee kerke. In 1937 is met die drooglegging van die gebied begin sodat die stad kon uitbrei en die hawe ontwikkel kon word. Op 9 Desember 1937 is 'n kontrak vir die inpoldering met die Hollandse Aannemersmaatschappij gesluit en op 10 Mei 1938 het genl. J.B.M. Hertzog die amptelike begin van die werksaamhede waargeneem. Boupuin van platgeslane geboue in die stad en milljoene ton seesand wat deur die HAM uit Tafelbaai gebagger is, is op die ingepolderde terrein gestort. Net na die Tweede Wêreldoorlog was die werk klaar en is 65&nbsp;ha by die middestad gevoeg.

## Naam 
Roggebaai is waarskynlik genoem na die vis bekend as 'n rog, 'n plat vis met 'n lang dun stert.

## Bibliografie 
* Craig, J.F.: The Tavern of the Seas / Die Herberg van die Seë. Kaapstad: United Tobacco Company, 194?.
* Standard Encyclopaedia of Southern Africa, deel 9. Kaapstad: Nasou, 1973.
Klas D-tenklokomotief

Die **Suid-Afrikaanse Spoorweë Klas D** is 'n 4-6-2T (Adriatic) tenklokomotief wat dateer uit die laaste jare van die negentiende eeu. Ses van hierdie lokomotiewe is in 1897 bestel by die firma Beyer, Peacock and Company deur die Pretoria-Pietersburg Spoorweg Maatskapij (PPS) vir gebruik op die Pretoria-Pietersburgspoorlyn. Vyf lokomotiewe is afgelewer voordat die Tweede Vryheidsoorlog uitgebreek het, maar 'n sesde een het op pad na Suid-Afrika verlore gegaan.

Die PPS het nie hul lokomotiewe volgens klasse geklassifiseer nie, maar volgens die lokomotief se massa. Dus is hierdie lokomotief as 'n 55-tonner geklassifiseer. Na die oorlog is hy as 'n "Klas D"-lokomotief deur die Sentraal-Suid-Afrikaanse Spoorweë (CSAR) geherklassifiseer.

Toe die lokomotief deur die PPS bestel is, was dit een van die gevorderdste lokomotiewe in Suidelike Afrika.

## Verwysings
Kamphoer

**Kamphoer** (2014) deur Francois Smith vertel die verhaal van Susan Nell, wat gedurende die Anglo-Boereoorlog (1899–1902) in die Winburg-konsentrasiekamp verkrag en vir die dood agtergelaat is.

Nell en haar ouers was bywoners op ’n plaas voordat haar pa vroeg gedurende die oorlog vermoor is en sy en haar ma-hulle in die konsentrasiekamp beland het. Daar word sy deur twee Britse offisiere en ’n Joiner wreedaardig verkrag.

Sy val van die waentjie af wat lyke daagliks na die begraafplaas neem en word ontdek deur ’n Sotho-man, Tiisetso, wat besef dat sy nie dood is nie. Hy en ’n Sotho-vrou, Mamello, versorg Susan in ’n grot totdat sy sterk genoeg is om na Bloemfontein te reis. Op haar reis na Bloemfontein ontmoet sy ’n Britse fotograaf, Jack Perry. Hy reis saam met haar verder per trein na Kaapstad.

Danksy Perry se goedgunstigheid beland sy in Kaapstad by Marie Koopmans-De Wet, wat reël dat Susan haar in Nederland in die Sielkunde gaan bekwaam. Sy vestig haar dan ook in Nederland.

Gedurende die Eerste Wêreldoorlog (1914–1918) gaan Susan na Engeland om by die Seale Hayne-hospitaal in Devon te gaan help. Seale Hayne is ’n psigiatriese hospitaal. Daar loop sy kolonel Henry Hamilton-Peake, wat een van haar verkragters was raak, wat ’n pasiënt by die hospitaal is. Die herontmoeting met haar verlede in die vorm van Hamilton-Peake, bring die pyn en vernedering van wat in die konsentrasiekamp gebeur het, weer vir Nell na vore.

Wanneer die pasiënt oorlede is, keer sy terug na Nederland waar sy tot met haar aftrede bly. Op die ouderdom van 70 keer sy vir die eerste keer terug na Suid-Afrika, waar sy dan ook die Winburg-konsentrasiekampkerkhof besoek.

Nell se terugkeer na Suid-Afrika 52 jaar na haar verkragting is ’n sirkel wat voltooi word, juis na daar waar haar lewe “begin het”. Aan die een kant was dit as gevolg van weldoeners dat sy nie net oorleef het nie, maar ook ’n suksesvolle beroep kon beoefen. Tog was haar sogenaamde nuwe lewe ook die begin van ’n lewe om met die traumatiese gebeurtenis saam te leef.

Die roman vertel een van vele verhale oor die Anglo-Boereoorlog wat die laaste jare die lig gesien het. Dit wys dat die gevolge van die oorlog iets is wat letsels op mense se lewens gelaat het en dat dit ook dikwels ’n leeftyd by slagoffers spook.
Allister Sparks

**Allister Sparks** (10 Maart 1933 – 19 September 2016) was 'n koerantman en voormalige redakteur van die *Rand Daily Mail*. Hy is in Cathcart, Oos-Kaap gebore en matrikuleer in Queenstown. Sy eerste werk as joernalis was by die *Daily Representative* waar hy sy eerste berig op 1 Februarie 1951 geskryf het.

## Bron 
* 'Strate toe' – en daar kry hy hart van storie. Rapport, 25 September 2016.
Swartgekolde valkvis

Die **Swartgekolde valkvis** (*Cristacirrhitus punctatus*) is 'n vis van die westelike Indiese Oseaan waar dit voorkom by Madagaskar, Mauritius en aan die ooskus van Suidelike Afrika vanaf Mosambiek tot by die Oos-Kaap. In Engels staan die vis bekend as die *Blackspotted hawkfish*.

## Identifikasie 
Die vis word tot 17 cm lank. Die vis lyk meer na 'n skerpioenvis en die lyf is dof gevlek met onreëlmatige bruin en ligter vlekke. Die kop is donkerrooi met verskeie swart en ligte kolletjies. Die vinne is rooi met nou, ligte strepe.

Hulle leef in kusrotsareas en vlak riwwe in water wat 10 tot 30 m diep is. Die visse is alleenlopers en word maklik misgekyk weens hul uitstekende kamoeflering. Hulle vreet klein vissies en ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Cirrhitus-pinnulatus.html
Gewone tuinslak

***Cornu aspersum***, beter bekend onder sy algemene naam **tuinslak**, is 'n spesie van 'n landslak. As sodanig is dit 'n landwonende pulmonate gastropoot in die familie *Helicidae*, wat insluit die mees algemeen bekende landslakke. Van al die landwonende weekdiere, is hierdie spesie waarskynlik die meesbekende. In Engels tekse was die slak geklassifiseer onder die naam ***Helix aspersa*** vir meer as twee eeue, maar die huidige klassifikasie plaas dit in die genus *Cornu*.

links|duimnael|Sinistrale vorm (uitsonderlik) en dekstrale vorm (algemeen).
duimnael|links|*Cornu aspersum* in warm streke kom algemeen na vore in klam weer in die winter.
*Cornu aspersum* is inheems aan die Middellandse Seegebied en Wes-Europa, maar hetsy doelbewus of per ongeluk, het die mens dit versprei na die gematigde en subtropiese gebiede wêreldwyd. Die slak word genuttig as 'n delikatessen in sommige gebiede, maar dit word ook oral as 'n plaag beskou in tuine en in die landbou, veral in gebiede waar dit per ongeluk ingevoer is, en waar die slakke gewoonlik nie as 'n menu-item beskou word nie.

Hierdie slakke word tipies gevind nadat dit gereën het of rondom skemer. Tydens warm weer sal hierdie hermafrodiete egter gewoonlik verborge bly. In voorstedelike gebiede word hulle algemeen gevind terwyl hulle voed op grasperke en in blombeddings, na die grasperk se sprinkelstelsel hierdie dele met water deurweek het na sononder.

## Verwysings
Langneus-valkvis

Die **langneus-valkvis** (*Oxycirrhites typus*) is 'n vis wat voorkom in die Stille Oseaan en die Indiese Oseaan: die Rooisee en aan die ooskus van Afrika suidwaarts tot by die Oos-Kaap. In Engels staan die vis bekend as die *Longnose hawkfish*.

## Identifikasie 
Die vis word tot 13 cm lank. Die vis het 'n lang snoet met 'n wit kop en lyf. Die lyf is bedek met rooi horisontale en vertikale strepe wat soos 'n net lyk. Die vis leef in aflandige koraal- en rotsriwwe wat in water wat 20 tot 100m diep is. Hulle is alleenlopers en territoriaal van aard. Hulle vreet klein planktonagtige skaaldiere. Die spesie is seldsaam.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Oxycirrhites-typus.html
Hüd

**Hüd** (Arabies: هود) was ’n Islamitiese profeet van antieke Arabië wat in die Koran genoem word. Die 11de soera van die Koran is na hom genoem, hoewel sy verhaal net ’n klein deel van die hoofstuk beslaan.

## Geskiedenis 
Hüd word soms geïdentifiseer as Eber, ’n voorouer van die Israeliete wat in die Ou Testament genoem word, maar dit word betwis.

Hy was vermoedelik ’n onderdaan van ’n koninkryk wat na sy stigter genoem is: Aad (*ʿĀd*). Dié was ’n vierdegeslagafstammeling van Noag (sy pa was Us, die seun van Aram, wat die seun van Noag se seun Sem was).

Hoewel die Koran nie na die ligging van Aad verwys nie, word geglo dit was in die suidelike deel van die Arabiese Skiereiland, moontlik in Oos-Jemen en/of Wes-Oman. In die 1980's is ’n nedersetting ontdek wat vermoedelik Oebar is, wat in die Koran genoem word as Iram, die hoofstad van Aad.

## Verhaal 
Hier volg ’n opsomming van die verhaal van Hüd, met die klem op twee spesifieke verse:

Die volk van Aad was baie ryk en magtig en hulle het talle geboue en monumente opgerig om dit te wys. Die volk het egter later arrogant geword – hulle het Allah verwerp en afgode begin aanbid. 

Hüd het egter as kind al tot God gebid. Sy ma was ’n vroom vrou wat groot visioene met haar seun se geboorte gehad het, en sy was die enigste mens wat Hüd se aanbidding van God aangespoor het. God het hom dus opgeroep om ’n profeet vir die Aad-volk te wees. Die mense van Aad het Hüd egter gespot toe hy vir hulle vertel om een God te aanbid en boete te doen vir hul sondes van die verlede. Die Koran stel dit so:

Hüd het ’n lang ruk vir die mense van Aad gepreek. Die meeste wou egter nie luister nie en hulle het hom aanhou ignoreer en spot. Nadat hul aggressie, arrogansie en afgodery toegeneem het en God hulle talle kere gewaarsku het, het Hy ’n donderstorm gestuur om klaar te speel met die bose mense van Aad. Die verwoesting van Aad word in die Koran beskryf:

## In ander gelowe 
In die Judaïsme en Christendom word Hüd nie as ’n profeet vereer nie en hy kom glad nie in die Bybel voor nie. Daar is egter verskeie verwysings van voor die Koran na individue wat Hüd genoem word of name het wat aan Hüd verbind word, soos "Abihud", ’n kleinseun van Benjamin (1 Kronieke 8:3), sowel as verwysings na die volk van Aad. 

## Verwysings 
## Eksterne skakels 
*Die Verhaal van Hüd
*15px Hierdie artikel is vertaal uit die Engelse Wikipedia
Louise Boshoff

**Louise Boshoff** (gebore 1957 op die Hoëveld) is 'n Suid-Afrikaanse sielkundige en Afrikaanse digter.

## Lewe en werk 
Boshoff matrikuleer in 1975 aan die Hoërskool Lyttelton (later Verwoerdburg Hoërskool). Aanvanklik studeer sy Regswese aan die Universiteit van Pretoria, maar besluit na haar eerste jaar om liewer ’n B.A.-graad te verwerf met Afrikaans en Sielkunde as hoofvakke. Na voltooiing van die graad in 1978 studeer sy verder in die Sielkunde en behaal ’n B.A. Honneurs-graad en dan in 1983 ’n M.A.-graad in Beradingsielkunde. Sy voltooi haar internskap aan die Student Beradingsburo van die Universiteit van Pretoria. In 2002 verwerf sy ’n Ph.D.-graad in Kindersielkunde en verwante velde aan die Universiteit van die Oranje-Vrystaat. Sy kwalifiseer ook as ’n SHIP (Spontaneous Healing Intrasystemic Process) fasiliteerder in Oktober 2006. Sy staan in private praktyk as sielkundige en op ’n deeltydse basis werk sy vir dertien jaar by ’n remediërende skool. Haar spesialisvelde is loopbaanberading, ontledings deur middel van spesialistoetse en verhoudingsberading. Sy is getroud met Louis Prinsen, het twee dogters en woon in Pretoria.

## Skryfwerk 
Haar gedigte word van vroeg af in *Tydskrif vir Letterkunde* geplaas en sy publiseer ook kinderstories in *Custos*. “*Handlandskap*”, haar debuutbundel, bevat verskeie liefdesgedigte en natuurindrukke. Die gedig “*Sondagoggend*” is ’n hoogtepunt in die bundel. “*Witpad*” bevat naas liefdesgedigte en natuurindrukke ook reisgedigte en huldigingsgedigte aan ’n kinds geworde vader en sterwende vriendin. Daar is ook verse vir die kind, wat sy wil vashou en beskerm en wil voorberei vir die lewensreis. Van haar gedigte word in verskeie versamelbundels opgeneem, waaronder “*Groot verseboek*”, “*Die Afrikaanse poësie in ’n duisend en enkele gedigte*”, “*Die mooiste Afrikaanse liefdesgedigte*” en “*Verskeurings*”. In 2020 word haar gedigte ‘gesprek’ en ‘Ook Rita’ in *Vers en vrou* opgeneem. Haar kortverhaal “*Polish*” word opgeneem in die huldigingsbundel “*Amfiteater*” onder redaksie van P.H. Roodt, wat skryfwerk van oud-studente van die Universiteit van Pretoria bevat.

## Publikasies 
## Verwysings 
## Bronnelys 
### Boeke 
* Boshoff, Louise “Handlandskap“ Perskor-Uitgewery Johannesburg en Kaapstad 1988
* Kannemeyer, J.C. “Die Afrikaanse literatuur 1652-2004” Human & Rousseau Kaapstad en Pretoria Eerste
* uitgawe 2005
* Van Coller, H.P. (red.) “Perspektief en Profiel Deel 2” J.L. van Schaik-Uitgewers Pretoria Eerste uitgawe 1999
* Van Coller, H.P. (red.) “Perspektief en Profiel Deel 3” Van Schaik-Uitgewers Pretoria Eerste uitgawe 2006

### Internet 
* Esaach: http://www.esaach.org.za/index.php?title=Boshoff,_Louise
Eunice Bosman

regs|duimnael|Eunice Bosman
**Eunice Bosman** is ’n Afrikaanse skrywer van jeugverhale en liefdesromans. Sy is op Prins Albert gebore as die dogter van ’n prokureur.

## Lewe en werk 
Haar skooljare bring sy deur op Carnarvon, waar sy ook matrikuleer. Sy studeer verder aan die Konservatorium vir Musiek van die Universiteit van Stellenbosch in Sang en Voordragkuns.

Hierna aanvaar sy ’n betrekking in Pretoria, waar sy haar toekomstige eggenoot leer ken en aan die begin van 1945 trou. Sy word dan tuisteskepper wat haar toespits op haar skryfwerk. Teen die einde van 1952 besluit haar man om te gaan boer en hulle koop ’n sitrusplaas in die Sondagsriviervallei.

## Skryfwerk 
### Jeugverhale 
Haar eerste boek, die jeugverhaal *Rykie, die maltrap*, skryf sy op universiteit in Stellenbosch en hierdie boek word gepubliseer toe sy slegs negentien jaar oud is.

Twee reekse boeke vir dogters verskyn later uit haar pen, naamlik die *Harmonie*-reeks en die *Jansie*-reeks.

Sy skryf ook die toneelstuk vir dogters *Eikenhof se spookvrou*. Nadat hulle ’n spookstorie by hulle maat gehoor het, aanvaar twee vriendinne die uitdaging om middernag na die kunslokaal te gaan, waar dit glo spook. Hulle raak handgemeen met die spook, maar vind dan uit dat dit die skoolhoof is.

### Liefdesverhale 
Later spits sy haar hoofsaaklik toe op die skryf van liefdesromans vir volwassenes.

In *Immergroen* (1956) erf die digter Nerina Naudé die sitrusplaas La Rhone in die Oostelike Provinsie van haar kinderlose oom Tobie. Almal is egter nie so gelukkig daaroor as sy nie en die plaasbestuurder Wynand de Vries is slegs een van hulle.

*Waar paaie kruis* (1964) vertel van die outokratiese Ursela van Dalen wat haar kasteelagtige huis, Hohensrühe, met ’n ysterhand regeer. Dit is veral haar kleindogter Heidi wat negatief geraak word deur haar optrede. Haar ouma ag niemand goed genoeg om met haar uit te gaan nie en het haar toekomstige lewensmaat jare gelede reeds uitgesoek. Hulle sal trou sodra albei oud genoeg is, maar dinge werk nie altyd uit soos iemand anders dit vir jou beplan nie.

### Kortverhale 
Een van Eunice Bosman se kortverhale word opgeneem in die versamelbundel *Lappe en die donkies*.

## Publikasies 
## Bronnelys 
### Boeke 
* Kannemeyer, J.C. *Geskiedenis van die Afrikaanse literatuur 2.* Academica, Pretoria, Kaapstad en Johannesburg Eerste uitgawe Eerste druk 1983

### Internet 
* Esaach: http://www.esaach.org.za/index.php?title=Bosman,_Eunice
* Worldcat: http://www.worldcat.org/identities/lccn-no2005080140/

### Ongepubliseerde dokumente 
* Bosman, Eunice. *Lewensskets*. Nasionale Afrikaanse Letterkundige Museum en Navorsingsentrum (NALN)  Bloemfontein

## Verwysings
Teresa Teng

**Teresa Teng**, **Teng Li-Chun** of **Deng Lijun** (29 Januarie 1953 – 8 Mei 1995) was 'n Taiwannese popsanger. Sy was bekend vir haar volksliedjies en romantiese ballades. Oor haar leeftyd het sy nie net liedjies in haar moedertaal (Mandaryns) opgeneem nie, maar ook in Taiwannees, Kantonees, Japannees, Indonesies en Engels.

Teng, 'n lewenslange asmalyer, is in 1995 aan 'n ernstige respiratoriese aanval op vakansie in Thailand oorlede. Sy was 42.

## Eksterne skakels 
*
Jakob in Islam

**Yāqub** (volle naam **Yāqub ibn Isḥāq ibn Ibrāhīm**; Arabies: يَعْقُوب), ook bekend as Jakob, is ’n profeet van Islam wat in die Koran genoem word. Hy word erken as ’n patriarg wat dieselfde monoteïstiese geloof gepredik het as sy voorvaders: Ibrahim (Abraham), Ishaq (Isak) en Ismail (Ismael). Sy naam kom 16 keer in die Koran voor. In die meeste van dié gevalle word hy saam met ander Hebreeuse patriarge genoem as ’n vroom en antieke profeet wat deel van die "uitverkorenes" was.

## Lewe en erfenis 
[duimnael|links|Die [Grot van die Patriarge in Hebron, waar Jakob ook volgens tradisie begrawe is.]]
Volgens Moslems was Jakob die seun van Isak en het hy deur sy hele lewe die eenheid van God gepredik. Soos in die Christen- en Jodedom, glo Islam Jakob het 12 seuns gehad wat elk die stamvader van die 12 stamme van Israel was. Jakob speel ’n aansienlike rol in die verhaal van Josef en daar word 25 keer na hom verwys. Die Koran stel dit verder dat God ’n gelofte met Jakob aangegaan het en God het hom ’n opregte leier gemaak.

Jakob is baie spesiaal in die Islam omdat hy die erfenis van sy voorvaders voortgesit het. Die Koran verwys dikwels na hom as ’n man met mag en visie, en benadruk dit dat hy in die geselskap van die uitverkorenes was. Die Koran lui:

Voorvalle in die Bybel waar Jakob met ’n engel worstel, kom nie in die Koran voor nie en word deur Moslems verwerp. Hulle glo ook nie Jakob het Isak bedrieg deur hom te laat glo hy is sy tweelingbroer, Esau, nie (Genesis 27:22) omdat hulle hom as ’n regverdige profeet van God beskou en glo Isak moes geweet het Jakob is meer spesiaal as sy ander kinders. Die Koran noem ook nie Jakob se droom van die leer tussen die hemel en aarde nie (Genesis 28:11-19) en Moslems verwerp dit dus ook.

Jakob was saam met Abraham die vrugbaarste patriarg. Uit sy 12 seuns is baie ander groot profete gebore, onder andere Yunus (Jona), Dawud (Dawid), Sulayman (Solomo) en Isa (Jesus).

Moslems glo Jakob is in die Grot van die Patriarge begrawe (onder Moslems bekend as die Ibrahimi-moskee). Die terrein, in die antieke stad Hebron, is die tweede heiligste plek vir Jode (naas die Tempelberg in Jerusalem), en word ook hooggeag deur Christene. Volgens al drie gelowe is dit die plek waar drie Bybelse pare begrawe is: Abraham en Sara, Isak en Rebekka, en Jakob en Lea.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Moses in Islam

**Mûsâ ibn Amram** (Arabies: ٰمُوسَى|), ook bekend as Moses, word beskou as ’n boodskapper, profeet en leier in die Islam en is die mens wat die meeste kere in die Koran genoem word. 

## Lewe en erfenis 
In die Islamitiese tradisie het Moses nie ’n nuwe godsdiens begin nie, maar die godsdiens van sy voorvaders voortgesit. Volgens die Koran is Moses deur Allah na die farao van Egipte en die Israeliete gestuur vir leiding en om hulle te waarsku. Sy lewe word die beste in die Koran beskryf as dié van enige ander figuur. Die Koran lui:

Moses die profeet word as ’n voorganger van Mohammed beskou. Sy lewe het parallel met dié van Mohammed verloop, aangesien daar baie ooreenkomste is. In Islamitiese geskrifte word die eksodus uit Egipte vergelyk met Mohammed se migrasie (hidjra) van Mekka na Medina. 

Moses is ook belangrik in Islam omdat die Tora aan hom openbaar is, en dit word beskou as een van die ware geopenbaarde geskrifte – Moslems glo ’n groot deel van die Tora word in die Koran bevestig en herhaal. Volgens hulle is Moses ook een van die baie profete wat Mohammed tydens sy Nagreis deur die hemel ontmoet het. In die Islam word geglo Moses het Mohammed gevra om die getal gebede tot vyf te verminder, en dit word as die vyf verpligte gebede beskou. 

## Verwysings 
## Eksterne skakels 
*Die Koran-verse oor Moses
*Gedetailleerde verhaal van Moses deur Ibn Kathir
*Moslems se beskouing van Moses

*15px Hierdie artikel is vertaal uit die Engelse Wikipedia
Ben Botha

**Ben M. Botha** is ’n Afrikaanse skrywer.

## Lewe en werk 
Hy skryf oor die botsing tussen blanke en Xhosa tydens die grensoorloë, meer spesifiek die Agtste Grensoorlog van 1850 in “*Die witmense, Au!*” Die perspektief is dié van die Xhosa en die roman bevat dan ook beskrywings van hulle gevoelslewe en gedagtegang. Veral interessant is die verwarring wat veroorsaak word wanneer die blanke regstelsel gebruik word om Xhosa-stamgebruike te beoordeel. Die verhaal speel af in die tydperk van Kreli en Sandile en die profetes Nongquase se aanmoediging tot volk-selfmoord. ’n Jong Xhosa-vegter, Umsindo, raak in hierdie tyd verlief op Nontombi, ’n jong Fingo-vrou. Die beeldryke taal van die Xhosas word veral goed weergegee.

## Publikasies 
## Bronnelys 
### Boeke 
* Antonissen, Rob “Die Afrikaanse letterkunde van aanvang tot hede” Nasou Beperk Derde hersiene uitgawe Tweede druk 1964
* Beukes, Gerhard J. en Lategan, F.V. “Skrywers en rigtings” J.L. van Schaik Bpk. Pretoria Eerste uitgawe 1952
* Dekker, G. “Afrikaanse Literatuurgeskiedenis” Nasou Beperk Kaapstad Elfde druk 1970
* Kannemeyer, J.C. “Geskiedenis van die Afrikaanse literatuur 1” Academica, Pretoria en Kaapstad Tweede druk 1984
* Nienaber, P.J. et al “Perspektief en Profiel” Afrikaanse Pers-Boekhandel Johannesburg Derde hersiene  uitgawe 1969

### Internet 
* Esaach: http://www.esaach.org.za/index.php?title=Botha,_Ben_M.

### Resensies
Iederies

**Iederies**, of **Iederies ibn Jard ibn Mahlail** (Arabies: إدريس; Engels: Idris), was ’n antieke profeet wat in die Koran genoem word. Hy word beskou as die tweede Islamitiese profeet ná Adam en word in die Koran beskryf as "waarheidsliewend" en "geduldig", en hy het ’n "hoë aansien" gekry. 

As gevolg hiervan en ander ooreenkomste word Iederies tradisioneel verbind met die Bybelse Henog, seun van Mahalalel, en daarom word hy in die vroeë geslagte van Adam geplaas. Dus is hy een van die Islam se oudste profete wat in die Koran genoem word, iewers tussen Adam en Noag. Iederies se unieke status het baie latere tradisies en verhale oor hom in die Islam geïnspireer.

Volgens hadit het Mohammed hom op sy Nagreis in die vierde hemel teëgekom.

## Naam en familie 
Die betekenis van die naam Iederies word deur sommige beskou as "tolk". Islam beskou die profeet se rol as vertolkend en mistiek. Latere Islamitiese bronne (uit die 8ste eeu) het begin vertel Iederies het twee name gehad: Iederies en Henog, en ander bronne het selfs vertel Iederies se regte naam is Henog en dat hy in Arabies Iederies genoem word "vanweë sy toewyding aan die bestudering van die heilige boeke van sy voorouers Adam en Set". 

Iederies se vader was Jered en sy moeder Barkana. Sy vrou se naam was Aadana. Hy het ’n seun gehad met die naam Metusalag, wat eindelik die oupa van Noag sou wees. Dit beteken Iederies was Noag se oupagrootjie.

## Koran 
Iederies word twee keer in die Koran genoem, waar hy beskryf word as ’n wyse man. In soera 19 sê God:
 

Later, in soera 21, word hy weer geprys: 

## Verwysings 
## Eksterne skakels 
**Prophets - when & where* 
*15px Hierdie artikel is vertaal uit die Engelse Wikipedia
Sadie Bosman

**Sadie Bosman** is ’n Afrikaanse skrywer.

## Lewe en werk 
Sy skryf in “*Langs kronkelende weë*” oor die tydperk van die Rebellie en die 1914-veldtog teen Duits-Suidwes. Hannes en Miemie is verloof, maar hulle vaders sit aan verskillende kante van die politieke draad, waar Hannes se pa die veldtog in Duits-Suidwes ondersteun en Miemie se pa die Rebellie. Dit lei tot vyandskap tussen die families. Hannes kom eindelik tot ander insigte na sy omswerwinge in die Vrystaat en aan die einde van “kronkelende weë” kry hy tog vir Miemie. Die roman gaan gebuk onder ’n skryfstyl van sentimentele oordadigheid en mooiskrywery, met gebrekkige sielkundige motivering vir die karakters se optrede. Die boodskap staan sentraal en die verhaal is daaraan ondergeskik, in stede van andersom. Aanvanklik het hierdie roman in 1916 in Hoog-Hollands verskyn. In 1924 publiseer sy in *Die Huisgenoot* die lang verhaal “*Stemme van die vlaktes*”, wat die lief en leed (veral laasgenoemde) van ’n Bolandse meisie wat in die Noordweste gaan skoolhou as onderwerp het. Terwyl die verhaal self min om die lyf het, is daar tog verbetering in styl en tegniek te bespeur en ’n poging word aangewend om ook die innerlike gevoelens van die karakters sielkundig te ontleed. Sy is op haar beste in enkele kortverhale, waaronder “*Melima*” wat in 1924 in *Die Huisgenoot* verskyn.

## Publikasies 
## Bronnelys 
### Boeke 
* Kannemeyer, J.C. “Geskiedenis van die Afrikaanse literatuur 1” Academica, Pretoria en Kaapstad Tweede druk
* 1984
* Schoonees, P.C. “Die prosa van die tweede Afrikaanse beweging” J.H. de Bussy, Pretoria / Hollandsch-
* Afrikaansche Uitgevers Maatschappij v/h J. Dusseau & Co. Kaapstad 1939 (derde druk)
* Van Coller, H.P. (red.) “Perspektief en Profiel Deel I” J.L. van Schaik-Uitgewers Pretoria Eerste uitgawe 1998

### Internet 
* Esaach: http://www.esaach.org.za/index.php?title=Bosman,_Sadie
* Schoonees, P.C. Dbnl: http://www.dbnl.org/tekst/scho120pros02_01/scho120pros02_01_0033.php

### Ander verwysings
Marcus Romondt

duimnael
**Marcus Romondt** is ’n skuilnaam van Johanna Brandt (*18 November 1876, Heidelberg Transvaal – †13 Januarie 1964 Nuweland, Wes-Kaap) Brand is bekend vir haar werk as spioen vir die Boeremagte tydens die Anglo-Boereoorlog en die boek(e) wat sy later oor die ervaring skryf.

## Biografie 
Johanna Brandt is op 18 November 1876 op Heidelberg in die Transvaal gebore as dogter van ds. Nicolaas van Warmelo en kleindogter van landdros Dietlof Maré. Gedurende die Britse besetting van Pretoria het sy en haar moeder ’n spioennasienetwerk vanaf hul huis, ‘Harmonie’, wat aan die oewer van die Apiesrivier gestaan het, bedryf. Brandt was een van ses vrywilliger-verpleegsters wat in die Irene-konsentrasiekamp diens gedoen het. Sy was ook verantwoordelik vir die bekendmaking van die haglike omstandighede van vroue en kinders binne die kampe deur dat sy inligting binne ’n sigaretdosie aan die Britse joernalis W.T. Stead gesmokkel het. Stead het hierdie inligting in die *Review of Reviews* gepubliseer en dit het uiteindelik tot ’n daling in steun vir die Britse oorlogspraktyke gelei. Na afloop van die oorlog publiseer Brandt verskeie ander werke, onder haar eie naam sowel as die skuilname Marcus Romondt en Moeder Vernuf. Sy was ook ’n profeet wat ’n visioen oor die toekoms van Suid-Afrika ontvang, waarna sy verskeie boeke oor omstrede genesingspraktyke skryf.

## Publikasies 
* 1923 Patricia: A South African Romance

## Sien ook 
* Johanna Brandt

## Verwysings
Fourie Botha

**Fourie Botha** is ’n uitgewer en Afrikaanse digter.

## Lewe en werk 
Fourie Botha word groot in Bethal op die Hoëveld en op Nietverdiend in die Marico-Bosveld duskant Gaborone. Aan die Universiteit van Pretoria studeer hy Uitgewerswese en Engels en gee vir ’n paar jaar opvoedkundige boeke uit. In 2008 voltooi hy ’n meestersgraad in Engelse letterkunde en skryf daarna by die Universiteit van Kaapstad in vir ’n meestersgraad in Kreatiewe Skryfwerk onder Joan Hambidge. In 2008 sluit hy as redakteur van die Umuzi-drukmerk by die uitgewershuis Penguin Random House in Kaapstad aan. Tans is hy die uitgewer van plaaslike fiksie vir Penguin Random House. Hy woon in Kaapstad.

## Skryfwerk 
Sy gedigte word opgeneem in die versamelbundel “*Nuwe stemme 4*”, waarna hy debuteer met die digbundel “*Donkerkamer*”. Die gedigte in hierdie bundel is tegnies goed versorg en afgerond. Die titel van die bundel verwys na die plek waar foto’s en afdrukke (indrukke) ontwikkel word, maar betrek ook die donker kamer wat in gay klubs aangetref word en die homoseksuele seksualiteit beklemtoon. Die gay-subkultuur oorheers dan ook die bundel, waarbinne drie afdelings (“*Bedgebied*”, “*Skoot*” en “*Roberts Birds*”), verse gebundel word oor onder andere die homo-erotiek, beroemde kunswerke en kunstenaars met homo-erotiese verbintenisse, en die jeugervarings. Die gedigte sluit aan by veral die werk van Johann de Lange, wat dan ook in sommige van die gedigte intertekstueel betrek word. Interessant is die gebruik van illustrasies en gedigte daarby, waar beeld en gedig nie langs mekaar nie maar op verskillende bladsye afgedruk word en die leser sodoende dwing om met noukeuriger aandag die verbande tussen beeld en gedig te probeer identifiseer. “*Ombalantu*” is so ’n beeldgedig, gebaseer op ’n foto van twee soldate wat skynbaar ongestoord kyk na ’n verkoolde lyk op ’n draagbaar.Die spreker is eroties aangetrokke tot die soldate, waardeur die teenwoordigheid van die lyk ook skending en geweld uitbeeld en so hierdie eienskappe by die erotiek betrek. “*Donkerkamer*” is in 2013 op die kortlys vir die toekenning van die Ingrid Jonkerprys. In 2017 verskyn 'n tweede bundel, *Krap uit die see*.

## Publikasies 
## Bronnelys 
### Tydskrifte en koerante 
* Rautenbach, Elmari “As jy pa staan vir boeke” “Beeld” 20 November 2015

### Internet 
* LinkedIn: https://za.linkedin.com/in/fourie-botha-09675013
* NB-Uitgewers: http://www.nb.co.za/authors/8022 
* Versindaba: http://versindaba.co.za/tag/fourie-botha/ 

### Resensie
Susan Maree

**Susan Maree** is een van Derick Jacobs se skuilname.  Derick Jacobs (*31 Desember 1944, Upington -) is ’n Afrikaanse skrywer van ontspanningslektuur, onder sy eie naam en verskeie skuilname, onder meer Susan Maree, Stefan Radlof, Len Anthony, Rena de Kock, Henriette Fouché. As Susan Maree skryf Jacobs liefdesverhale.

## Skryfwerk 
As Susan Maree publiseer Jacobs *Wanneer die Swawels Trek* (1975) en *Lied van die Aandblom* (*).

## Publikasies 
## Verwysings
Chris Sasner

**Chris Sasner** is een van die Afrikaanse skrywer Gert Basson se vele skuilname. Gert Cornelius Basson (*1932, Brakpan – ) is 'n joernalis, skrywer en uitgewer wat onder verskeie skuilname, onder meer Chris Sasner, Gert Basson, Dirk de Beer, Cor Lindeque, Hugo le Rouz, Danz Cloete, Gert Cornelius en Lindeque de Beer (samesteller) skryf. Hy woon tans saam met sy vrou Cillah op Swellendam. 

Hy was as hoofuitgewer verbonde aan die Swellendamse uitgewershuis Hartbees. As joernalis was hy verbonde aan die tydskrifte *Avontuur/Die Lewe*, *Nongqai/Servamus*, assistent-redakteur van *Die Suidwester* en redakteur van die jeugtydskrif *Patrys*. As uitgewer was hy hoof van belletrie van Voortrekkerpers/Perskor, bestuurder: Perskorboekklubs, bestuurder-uitgewer: Juventus, Femina en Folio; hoofuitgewer J.P. van der Walt tot met sy uittrede in 1998. Hy doen ook vryskutwerk vir koerante en skryf kortverhale onder sy eie en skuilname vir verskeie tydskrifte.

## Skryfwerk 
Onder die skuilnaam Chris Sasner publiseer Basson die gewilde *Swart Kat* jeugverhaalreeks. Die reeks handel oor 'n doodgewone 12-jarige seun genaamd Borrie Veldt en sy geheime stryd teen misdaad wat in die middernagtelike ure op sy BMX-fiets en met sy kettie as wapen gevoer word. Die reeks wat in die tagtigerjare verskyn het, is ook deur die SAUK in 'n TV-reeks wat tussen 1985–1995 uitgesaai is, omskep.  In 2012 het Protea Boekhuis die eerste boek van die jeugverhaalreeks, *Die Swart Kat slaan neer* heruitgegee met nuwe moderne illustrasies deur die kunstenaar Willem Samuel.

## Publikasies 
* Die reeks word sedert 2012 heruitgegee deur Protea Boekhuis met illustrasies deur Willem Samuel.

## Sien ook 
* Gert Basson
* Danz Cloete

## Verwysings 
### Boeke 
Snyman, M. 2005. Gert Basson. In: Wybenga, G. & Snyman, M. ''Van Patrys-hulle tot Hanna Hoekom: 'n gids tot die Afrikaanse kinder- en jeugboek.'' Pretoria: LAPA Uitgewers.

### Ander verwysings
Aniel Botha

**Aniel Botha** is ’n Afrikaanse digter.

## Lewe en werk. 
Aniel Botha word in Kaapstad groot. Sy studeer vanaf 2002 aan die Universiteit van Stellenbosch, waar sy in 2005 ’n B.Ed.-graad behaal. Sy kwalifiseer ook as balletonderwyser. In 2009 verwerf sy ’n M.A.-graad in Kreatiewe Skryfkuns aan die Universiteit van Kaapstad. By die AAA School of Advertising doen sy in 2013 ’n kursus in Inleiding tot Kopieskryf. Sy werk as vryskuttaalpraktisyn en privaat tutor en bly in Durbanville.

## Skryfwerk 
Op sewentienjarige leeftyd word sy gediagnoseer met die eetsteurnis anorexia nervosa, waarna sy eindelik op 23-jarige ouderdom op aanbeveling van ’n sielkundige in ’n psigiatriese hospitaal opgeneem word. Vir ses weke word sy hier behandel, om die trauma van negatiewe selfbeeld, die eetsteurnis self en die drang om bevryding deur selfdood te probeer oorkom.  “*’n Dans met die dood*” is die aangrypende joernaal oor haar stryd om herstel.

Haar debuut as digter is met “*Pirouette*”, waar die titel verwys na die balletterm vir rondomtalie draai. Dit is aanhoudende beweging, wat eindelik nêrens heen lei nie. Die gedigte handel hoofsaaklik oor haar eetsteurnis en die emosies van hulpeloosheid, uitsigloosheid en doelloosheid wat daarmee gepaardgaan. Hierdie situasie word gereeld gesien in die simboliek van breek, skerwe, sny en stukkend kerf, wat aanduidend is van die gebroke en stukkende psigeVan Vuuren, Helize “Beeld” 26 Maart 2012

. Sy slaag daarin om in sommige verse (soos “*Voorskrif*”) die essensie van die steurnis in donker humor vas te vat. Die eerste afdeling heet “*Brisé*”, ’n Franse balletterm wat in Engelse vertaling “broken step” of dan “stukkende stap” beteken. Hierin word die stukkende psige beskryf. Die daaropvolgende afdeling is “*Echappé*”, ’n balletterm vir die danspassie waar beide voete vanaf ’n geslote posisie na ’n oop posisie beweeg. Hierdie titel suggereer dan herstel of genesing en suggereer dat deur die gedigte daar wel heling kom. “*Pirouette*” is in 2013 op die kortlys vir die toekenning van die ATKV se poësieprys. In 2020 word haar gedigte ‘*Jy raam en hang my*’ en ‘Pas de chat’ in *Vers en vrou* opgeneem. 

## Publikasies. 
## Bronnelys 
### Internet 
* LinkedIn: https://www.linkedin.com/in/aniel-botha-13623631
* NB-Uitgewers: http://www.nb.co.za/authors/8096 
* Randomstruik: http://www.randomstruik.co.za/title-page.php?titleID=3881&
* Versindaba: http://versindaba.co.za/gedigte/aniel-botha 

### Resensies
J.P. Botha

**Johannes Petrus Botha** (gebore 30 Desember 1917) is ’n onderwyser en Afrikaanse skrywer van dierverhale.

## Lewe en werk 
Johannes Petrus Botha is op 30 Desember 1917 op die plaas Outhomasseloop in die Rustenburgse voor-Bosveld gebore. Omdat skole in die omgewing skaars is, moet hy sy hele skoolloopbaan in koshuise tuisgaan. Op sewejarige ouderdom begin hy skoolgaan op Holfontein-Rietfontein en later gaan hy na die plaasskool Moedwil tussen Rustenburg en Swartruggens. Hierdie skool word later die Paul Kruger-skoolplaas. Vanaf 1932 tot 1935 gaan hy na die Hoërskool Rustenburg, waar hy matrikuleer. In 1936 begin hy sy studies aan die Pretoria Normaalkollege en bekwaam hom as onderwyser in 1938. Hierna gee hy vir twee jaar aan die Watervalskool in die distrik Witbank onderwys, wat op die plaas van generaal J.B.M. Hertzog geleë was. Hy verhuis dan na die Rand en gee eers vir ses jaar skool aan die Albertskroonskool en daarna gee hy Geskiedenis aan Crosby Hoërskool. In Desember 1940 trou hy met Jeanette Senekal van Rustenburg en ’n seun en twee dogters word uit die huwelik gebore.

## Skryfwerk 
Reeds as student skryf hy dierverhale om ekstra sakgeld te bekom en hierdie verhale word meesal in *Die Huisgenoot* en *Die Burger* gepubliseer. Later verskyn ’n keur van sy dierverhale as “*Langs die Toelanie*”. Van sy gedigte word in *Standpunte* gepubliseer en hy is medewerker aan die “*Ons Maats Jaarboek*” van 1947 en 1948.

## Publikasies 
## Bronnelys 
### Ongepubliseerde dokumente 
* Botha, J.P. “Kort lewenskets” Nasionale Afrikaanse Letterkundige Museum en Navorsingsentrum (NALN)
* Bloemfontein 5 Februarie 1953
Ilse Evertse

**Ilse Evertse** (*10 Maart 1947, Stellenbosch -) is die getroude van, van die gewilde Afrikaanse skrywer Ilse Steyn. Steyn se skryfwerk sluit in: liefdesverhale, wetenskapfiksie, historiese romans en spanningsverhale. Evertse verkies om onder haar nooiensvan, Steyn, te skryf.

## Sien ook 
* Ilse Steyn

## Verwysings
Louise Angless

**Louise Angless** (*11 Junie 1927- †19 Desember 2008, Somerset-Wes ) skryf onder haar nooiensnaam Louise Naudé. Angless was aktief betrokke by die anti-apartheid beweging, veral by die organisasie Black Sash gedurende die apartheidsera. Haar boek *Die kamferboom* vertel dan ook die storie van haar en haar familie se stryd teen apartheid.

## Publikasies 
* 1990 Die kamferboom

## Sien ook 
* Louise Naudé

## Verwysings
Mary Ann Adler

**Mary Ann Adler** (*21 Maart 1904, Robertson - † 10 Julie 1986, Kaapstad) is die getroude naam van Annemarie Wessels. Adler verkies egter om onder haar nooiensvan, Wessels, te skryf. Wessels is veral bekend vir haar Afrikaanse romans en kindertoneelstukkies.

## Sien ook 
* Annemarie Wessels

## Verwysings
Hemp

duimnael|Charvet hemp uit die 1930's, Norsk Folkemeuseum, Oslo
180px|links
'n **Hemp** is 'n doekkleed wat die bo-liggaam bedek.

Oorspronklik was dit 'n onderkledingstuk wat deur beide mans en vroue gedra is. Heellaas het dit 'n term vir 'n wye verskeidenheid van bo-liggaam klere en onderklere geword. 'n Hemp is meer spesifiek 'n kleed met 'n kraag, moue met mansjetknope, en 'n volle vertikale opening met knopies of drukkertjies (Amerikaners sou dit 'n "rokshemp" noem). 'n Hemp kan ook gedra word met 'n das, kravat of serp rondom die hempskraag.

## Geskiedenis 
Die wêreld se oudste bewaarde kleed, ontdek deur Flinders Petrie, is 'n "hoogs gesofistikeerde" linnehemp van 'n Eerste Dinastie Egiptiese graf by Tarkan, c. 3000 v.C.: "die skouers en moue is fyn geplooi en gee vorm-passing terwyl die draer ruimte gegun word om in te beweeg".

Die hemp was tot die twintigste eeu 'n mansonderkledingitem. Hoewel die vroulike chemise 'n nouverwante kleed van die man s'n was, was dit die manskleed wat tot die moderne hemp ontwikkel het.

## Verwysings 
## Eksterne skakels 
* 
*
Kappietop

duimnael|180px|links|'n Man geklee in 'n verpersoonlikte kappietrui.

'n **Kappietop** (ook genoem 'n **hoodie**) is 'n sweetpakbaadjie met 'n kappie. Hoodies sluit dikwels sakke in, toegewerk op die laer voorkant, en (gewoonlik) 'n trekkoord om die kappie mee toe te trek.

## Verwante kleredrag 
* T-hemp
* Denimbroek
* Plakkies
Gesproete valkvis

Die **gesproete valkvis** (*Paracirrhites forsteri*) is 'n vis wat voorkom in die Stille Oseaan en die Indiese Oseaan, meer spesifiek die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Blackside hawkfish*.

## Identifikasie 
Die vis word tot 22cm lank en is een van die grootste van die valkvisse. Die vis kleur varieer maar oor die algemeen is die voorste gedeelte van die lyf rooi- of donkerbruin. Die lyf word meer donkerder na die agterkant toe. Daar is 'n breë wit tot geel horisontale streep deur die middel van die sye en daar is ook een net onder die dorsale vin. Die kop is bedek met digte klein rooi tot swart spikkels. Die onvolwasse visse varieer ook maar is oor die algemeen rooibruin en meer donkerder na die agterkant. Die pens is wit.

Die vis leef in rotsagtige gebiede en aflandige riwwe in water wat 6 tot 35 m diep is. Hulle alleenlopers en word gesien net bo koraal takke vanwaar hulle klein vissies en skaaldiere aanval.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Paracirrhites-forsteri.html
Sonrok

duimnael|'n Model dra 'n sonrok by 'n modeskou.

'n **Sonrok** is 'n rok wat bedoel is om in warm weer gedra te word. Tipies is dit 'n informele- of slenterdrag in 'n liggewig materiaal, mees algemeen van katoen, en gewoonlik lospassend. Die rok is bedoel om sonder 'n bo-bedekking gedra te word. Lilly Pulitzer het die sonrok gewild gemaak in die 1960's.

## Huidige style 
Die sonrok bied 'n vroulike uitbeelding wat ligter en meer gemaklik as 'n romp en bloes of 'n ander soort rok kan wees. Sonrokke kan van enige hals en soomlyn voorsien word, insluitend beskeie style asook 'n verskeidenheid van patrone. Sonrokke word gemaak in 'n verskeidenheid van sluittipes, insluitend rugritssluiters, kantritssluiters, voorste knopies, rugknopies, rugbande en truistyle.

## Verwysings
Halternek

duimnael|Verskillende style van halternekklere.

**Halternek** is 'n styl van vrouekleredrag wat strek vanaf die voorkant van die kleed om die agterkant van die nek, maar laat die meeste van die rug ontbloot. Die naam is afkomstig van beeshalters.

Die halterstyl word gebruik met swemkostuums om die sonblootstelling op die rug te maksimaliseer en sonbrandstrepe te verminder. Dit word ook gebruik vir rokke of hemde, om 'n kaalrugrok te skep. Die nekband kan selfs bedek word deur die draer se hare, wat die indruk van agter skep dat daar niks is wat die rok bo hou nie.

Indien 'n bra gedra word met 'n haltertop, is dit oor die algemeen óf bandjieloos of self van halternekkonstruksie, om sodoende die blootstelling van die skouerbande van 'n tipiese bra te verhoed. Dit word volgens openbare etiket as 'n duidelike *nee-nee* beskou om 'n halternekrok, saam met 'n gewone bandjiesbra wat oor die skouers uitsteek, te dra.
links|duimnael|'n Lang halternekrok in 1949

## Verwysings
Swart nommertjie

duimnael|300px|'n Swart nommertjie van 1964

'n **Swart nommertjie** (**Little Black Dress**) is 'n klein swart aand- of skemerkelkrok, eenvoudig gesny en dikwels baie kort. Mode-historici skryf die oorsprong van die klein swart rok toe aan die 1920's-ontwerpe van Coco Chanel en Jean Patou. Dit is bedoel om 'n langdurige, veelsydige, bekostigbare, toeganklike styl te wees wat op die wydste mark moontlik gerig is in 'n neutrale kleur.

Die "klein swart nommertjie" word as noodsaaklik beskou in 'n volledige klerekas deur baie vroue en modewaarnemers, wat glo dat dit 'n "reël van die mode" is dat elke vrou haar eie eenvoudige, elegante swart rok op of af kan aantrek, afhangende van die geleentheid: byvoorbeeld, gedra met 'n baadjie en pompskoene vir die besigheidsdag of met meer versierde juweliersware en bykomstighede vir die aand.

## Verwysings
T-hemp

[duimnael|T-hempdag in [Leipzig]]
duimnael|Replika van 'n Copa Libertadores 1989 sporthemp

'n **T-hemp** (of **teehemp**) is 'n styl van geslagslose materiaalhemp, vernoem na die T-vorm van sy liggaam en moue. Dit word gewoonlik geassosieer met kort moue, 'n ronde nek lyn bekend as 'n *bemanningnek*, met geen kraag.

Tipies gemaak van katoentekstiel en in 'n trui gebrei, het dit 'n eiesoortige soepel tekstuur in vergelyking met die hemde gemaak van geweefde lap. Die meerderheid van die moderne weergawes het 'n liggaam gemaak van 'n voortdurend geweefde buis, op 'n sirkulêre tol, sodat die bolyf geen kantnate het nie. Die vervaardiging van T-hemde is hoogs geoutomatiseer, en kan die sny met laser of waterstralers insluit.

Die **T-hemp** het ontwikkel uit onderklere wat gebruik was in die 19de eeu, deur middel van die sny van die een-stukonderklere in aparte bo- en onderkantklere, met die bokant lank genoeg om die snoepie onder die lyfband en boude te bedek. Met of sonder knope, is hulle aangeneem deur mynwerkers en vuurstokers gedurende die laat 19de eeu as 'n geskikte bekleding vir warm en klam omgewings.

duimnael|'n Nike, Inc. T-hemp met die bewoording: Ek is nie 'n rabbedoe nie — ek is net beter as jy.
As aanglipklere sonder knope het hulle oorspronklik gewild geraak in die Verenigde State toe dit uitgereik is deur die Amerikaanse Vloot tydens die Spaans-Amerikaanse Oorlog van 1898. Hierdie was 'n bemanningsnek, kortmou, wit katoenhemp onder 'n uniform gedra. Dit het algemeen geword vir die matrose en seesoldate in werkspanne, die vroeë duikbote, en tropiese klimate om hul uniformbaadjie uit te trek en slegs hul T-hemde te dra, wat dan ook maar vuil kon word.

Dit het gou gewild geword as 'n onderste laag van die klere vir werkers in verskeie nywerhede, insluitende die landbousektor en weermag. Die T-hemp het gemaklik gepas, maklik skoongemaak, en was goedkoop, en om hierdie redes het dit ook die hemp van keuse vir jong seuns geword. Seuns se hemde word gemaak in verskillende kleure en patrone. Tydens die Groot Depressie, is die T-hemp dikwels gedra as die standaardkledingstuk vir plaaswerk, sowel as ander kere wanneer die bolyf bedek moes wees, maar liggewigmateriaal steeds verkies is.

'n V-nek T-hemp het 'n V-vormige halslyn, eerder as die ronde hals van die meer algemene bemanningsnekhemp. Die V-nek is ingestel sodat die hals van die onderhemp nie uitsteek as 'n boonste hemp gedra word nie, deur die vermindering van die sigbare lapgedeelte.

## Verwante kledingitems 
* hemp
* denimbroek
* plakkies

## Verwysings
Denimromp

duimnael|links|260px|Meisie in 'n denimminiromp
duimnael|180px|Agterkant van 'n lang denimromp wat denimbroekstilering toon

'n **Denimromp**, soms na verwys as 'n "jeanromp" is 'n romp gemaak van denim, dieselfde materiaal as blou jeans. Denimrompe kom in 'n verskeidenheid van style en lengtes om te pas by verskillende bevolkings en geleenthede. Byvoorbeeld, word vollengte denimrompe algemeen gedra deur vroue wie se godsdienstige oortuigings verbied dat hulle enige broeke dra, onder andere Ortodokse Jode, sommige Moslems, Mennoniete, en Pentecostals. Korter rompe gemaak van denim word algemeen deur tieners en jong volwassene dames gedra.

Sommige word gemodelleer na 'n presiese styl van jeans, met 'n voorste gulp en gatsakke. Ander word meer soos ander rompstyle gemaak, met 'n kolom van voorkant knope, of elastiese middels. Net soos met jeans, wissel denimrompe se kleure in skakerings van blou, wat wissel van baie lig tot baie donker, of soms ander kleure.

## Verwysings
Armagh

**Armagh** ([ɑrˈmɑː], afgelei van die oorspronklike Iers-Gaeliese naam **Ard Mhacha** of "Macha se Hoogte", 'n verwysing na 'n mitiese godin wat haar volgens oorlewerings saam met haar stam hier gevestig het) is die administratiewe setel (*county town*) van die gelyknamige Noord-Ierse graafskap (*County Armagh*) asook een van Ierland se historiese burgerlike parogieë of *civil parishes*.

Armagh vervul daarnaas 'n belangrike rol in kerkadministrasie as die setel van die Rooms-Katolieke Aartsbiskoppe van Armagh (wat ook die status van "Primate van heel Ierland" het) en die Anglikaanse Kerk van Ierland. So het hier sowel 'n Rooms-Katolieke asook 'n Anglikaanse katedraal ontstaan – die twee bekendste geboue in Armagh naas die plaaslike sterrewag en die planetarium (die enigste in Ierland).

Alhoewel Armagh met 'n bevolking van 14&nbsp;749 (volgens die sensus van 2011) net 'n middelgroot nedersetting is, het koningin Elizabeth II in 1994 stadstatus en in 2012 Lord Mayoralty-status aan Armagh toegeken. Dit is tans die kleinste nedersetting met stadstatus in Noord-Ierland asook die vierde kleinste in die Verenigde Koninkryk. Armagh het reeds in Voor-Christelike Ierland 'n leidende politieke rol gespeel as een van die koninklike setels van die eiland.